VAASAN SÄHKÖVERKKO OY:N SYRJIMÄTTÖMYYDEN VARMENTAMISEN TOIMENPIDEOHJELMA

15.5.2023

Sisällys

[Johdanto 3](#_Toc131420299)

[1.1 Yleistä 3](#_Toc131420300)

[2 Toiminnallinen eriyttäminen 3](#_Toc131420301)

[2.1 Johdon riippumattomuus sähkön myynti- ja tuotantotoiminnasta 3](#_Toc131420302)

[2.2 Tuotemerkki 4](#_Toc131420303)

[2.3 Verkonhaltijan johdon työsuhde-etuuksista päättäminen 4](#_Toc131420304)

[2.4 Syrjimättömyyden varmentamista koskevan toimenpideohjelman laatiminen 4](#_Toc131420305)

[2.5 Vastuuhenkilön nimeäminen 4](#_Toc131420306)

[3 Asiakassuhteet 4](#_Toc131420307)

[3.1 Asiakassopimukset 4](#_Toc131420308)

[3.2 Liittymis- ja verkkopalveluehdot 5](#_Toc131420309)

[3.3 Mittaus ja mittarointi 5](#_Toc131420310)

[3.4 Laskutus 6](#_Toc131420311)

[3.5 Pistehinnoittelu 6](#_Toc131420312)

[3.6 Myyjän vaihtaminen ja sopimuksen siirtäminen 7](#_Toc131420313)

[3.7 Häviöenergian hankinta 7](#_Toc131420314)

[3.8 Jakeluverkkohaltijan velvollisuus ohjata verkon käyttäjien varautumista ja tiedottaminen verkon käyttäjille häiriötilantaissa 7](#_Toc131420315)

[4 Tasevastuu ja taseselvitys 7](#_Toc131420316)

[4.1 Mittaustiedot 7](#_Toc131420317)

[4.2 Taseselvitys 8](#_Toc131420318)

[4.3 Ilmoitusvelvollisuus 8](#_Toc131420319)

[5 Tietojärjestelmien hallinta 8](#_Toc131420320)

[5.1 Tietojen käsittely ja suojaaminen 8](#_Toc131420321)

[5.2 Sähkökauppoihin liittyvä tiedonvaihto 9](#_Toc131420322)

[6 Salassapitovelvollisuus 9](#_Toc131420323)

[7 Raportointi 9](#_Toc131420324)

[7.1 Raportin sisältö 9](#_Toc131420325)

[7.2 Raportin vahvistaminen 9](#_Toc131420326)

[7.3 Raportin julkaiseminen 9](#_Toc131420327)

[7.4 Raportin toimittaminen Energiamarkkinavirastolle 10](#_Toc131420328)

# Johdanto

## Yleistä

Sähkömarkkinalain mukaan sähköverkonhaltijan tulee toimia muita osapuolia kohtaan

syrjimättömästi. Vaasan, Mustasaaren, Laihian, Maalahden, Vöyrin, Korsnäsin, osin Närpiön ja Kurikkan alueella sähköverkonhaltijana toimii Vaasan Sähköverkko Oy.

Verkonhaltijan tulee toiminnassaan ottaa huomioon sähkömarkkinalain lukujen 4, 6 ja 11 velvoitteet. Kauppa- ja teollisuusministeriön asetus 922/2006 määrittelee verkonhaltijan toiminnalliset eriyttämisvaatimukset. Verkonhaltijan tulee laatia toimenpideohjelma, jolla varmistetaan, että se täyttää velvoitteensa kohdellen markkinaosapuolia syrjimättömästi.

Toimenpideohjelman avulla verkonhaltijan tulee arvioida kattavasti toimintansa

syrjimättömyyttä keskeisten verkonhaltijalle asetettujen vaatimusten ja velvoitteiden kannalta. Verkonhaltijan tulee luoda, dokumentoida ja toteuttaa toimenpideohjelma, ylläpitää sitä ja parantaa jatkuvasti sen vaikuttavuutta. Toimenpideohjelma toimitetaan Energiavirastolle (EV). Toimipideohjelma päivitetään säännöllisesti ja varmistetaan että henkilökunta ja ulkopuoliset palveluntuottajat toteuttavat syrjimättömän toiminnan.

Verkonhaltijan tulee tehdä toimenpideohjelman tarkistusvaiheen pohjalta julkinen raportti, joka toimitetaan Energiavirastolle. Raportti toimitetaan Energiavirastolle (EV) seuraavan vuoden toukokuun loppuun mennessä. Toimenpideohjelma ja raportti tulee julkaista.

# Toiminnallinen eriyttäminen

## Johdon riippumattomuus sähkön myynti- ja tuotantotoiminnasta

Vaasan Sähköverkko Oy (VSV) on Vaasan Sähkö Oy:n 100 prosenttisesti omistama tytäryhtiö.

VSV:n johtoon kuuluvat henkilöt eivät toimi sähköntuotannosta tai sähkönmyynnistä

vastaavan yrityksen toimitusjohtajana tai hallituksen jäsenenä.

VSV:n hallitus:

Martti Haapamäki, puheenjohtaja

Iida Laurila, jäsen

Heimo Hokkanen, jäsen

Heidi Kuusiniemi, jäsen

Arja Rosing, jäsen

Ossi Suortti, jäsen

Juha Rintamäki, toimitusjohtaja ja hallituksen sihteeri

VSV:n johtoryhmään kuuluvat toimitusjohtaja ja päälliköt.

## Tuotemerkki

Oikeudellisesti eriytettyä jakeluverkkotoimintaa harjoittavan verkonhaltijan on varmistettava, että sen tuotemerkki erottuu yrityksen tai yritysryhmän sähkön tuotantoa ja toimittamista harjoittavien yksiköiden tuotemerkeistä. Verkonhaltijan on viestinnässään esiinnyttävä omalla nimellään ja tuotemerkillään.

## Verkonhaltijan johdon työsuhde-etuuksista päättäminen

Johdon työsuhde-etuudet päätetään vuosittain yhtiön hallituksessa Osakeyhtiölaki,

Sähkömarkkinalaki sekä niistä johtuvat säädökset huomioiden.

## Syrjimättömyyden varmentamista koskevan toimenpideohjelman laatiminen

Tämä asiakirja sisältää ohjelman toimenpiteistä, joilla varmistetaan, että VSV toteuttaa toiminnallista eriyttämistä koskevat ja sähkömarkkinalain 4, 6 ja 11 luvuissa säädetyt velvoitteet. Arvioidaan väliajoin. Varmistetaan henkilöstön perehdyttämisellä ja sopimuksilla/auditoinneilla urakoitsijen kanssa.

VSV:n hallitus on hyväksynyt toimenpideohjelman ja käyttöönottamisen.

## Vastuuhenkilön nimeäminen

VSV:n hallitus on nimennyt yhtiön toimitusjohtajan vastaamaan syrjimättömyyden

varmentamista koskevan toimenpideohjelman laadinnasta, toteuttamisesta ja sen

noudattamisen seurannasta. Hän vastaa myös ohjelman toteutumisesta vuosittain

laadittavasta raportista.

# Asiakassuhteet

## Asiakassopimukset

Sähköverkkopalveluihin liittyvien asiakassopimusten hoitamisesta huolehtii Vaasan Sähkö Oy:n asiakaspalvelu. Palvelun toteuttamisesta on solmittu erillinen palvelusopimus, jossa määritellään palvelun laatu ja palvelun toteuttamisen seuranta. Syrjimättömyys näiden tehtävien hoitamisessa on varmistettu erillisellä ohjeella, siihen liittyvällä koulutuksella sekä henkilökohtaisella kirjallisella sitoumuksella. Toimivuutta valvotaan saadun asiakaspalautteen ja yhteistyöpalaverien avulla.

VSV noudattaa asiakassopimuksissaan asiakasryhmästä ja sopimustyypistä riippumatta samoja Energiateollisuus ry:n (ET) laatimia yleisiä sopimusehtoja, jotka on hyväksytty EV:ssä. Tariffien suunnittelussa pyritään liiketaloudellisin perustein ja aiheuttamisperiaatteella tasapuoliseen kohteluun. Sopimusta solmittaessa asiakkaat saavat kattavat ja riittävän yksityiskohtaiset tiedot sopimukseen liittyvistä asioista.

Sopimusten päättäminen ja uusien sopimusten aloittaminen on toteutettu alaa koskevien suositusten ja määräysten mukaisesti sähkönmyyjästä tai muusta sähkökaupan osapuolesta riippumatta syrjimättömästi ja tasapuolisin ehdoin.

Asiakaspalvelua koskevilla ohjeilla pyritään varmistamaan, ettei VSV käytä asiakaspalvelussaan asiakkaita tai muita sähkökaupan osapuolia syrjiviä menettelyjä.

## Liittymis- ja verkkopalveluehdot

VSV soveltaa seuraavia Energiaviraston hyväksymiä ehtoja: Liittymis- ja verkkopalveluehdot.

VSV:n verkkopalveluehdot ja pien- ja keskijänniteverkkoa koskevat liittymisehdot ovat saatavilla painotuotteena sekä luettavissa Vaasan Sähköverkko Oy:n kotisivulla. Liittymisjohdon rakentaminen tontin osuudelta on vapaasti kilpailutettavissa.

## Mittaus ja mittarointi

VSV on järjestänyt kaikkien kulutuspisteiden mittaroinnin ja mittareiden lukemisen omalla vastuualueellaan. Mittaustiedot rekisteröidään mittaustietokantaan ja toimitetaan sähkömarkkinoiden osapuolille ohjeiden mukaisesti taseselvityksen ja laskutuksen perustaksi.

VSV:n verkkoalueella on vähäinen määrä pienitehoisia ja vakiokulutuksellisia kulutuspisteitä mm. antennivahvistinkaapit ja mainostaulut, joiden sähkönkulutus arvioidaan laskennallisesti.

VSV:n sähköntoimituksen mittaus tapahtuu valtioneuvoston asetuksen sähköntoimitusten selvityksestä ja mittauksesta 767/2021 vaatimusten sekä alan suositusten mukaisesti.

Mittaroinnissa ja mittareiden luennassa on otettu huomioon sopimusehtojen mukaiset mittauksen oikeellisuutta koskevat kohdat.

Jatkuvalla kustannusseurannalla varmistetaan, että sähkönkulutuksen mittauksesta

sähkönkäyttäjille ja -myyjille aiheutuvat kustannukset pysyvät kohtuullisina.

Mittausehdot toimitetaan datahubiin. Otetaan huomioon ja tarjotaan neuvontaa tehokkaan ja säästäväiseen sähkönkäyttöön asiakaspalvelun kautta.

## Laskutus

Verkkopalvelun laskutuksessa asiakkaalle esitetään erittely verkkopalvelun hinnasta (perus- ja energiamaksu sekä verot).

Laskun sisältö on toteutettu EV:n määräyksen sähköenergiaa ja sähkönsiirtoa koskevien laskujen erittelystä (1097/002/2013) mukaisena.

Maksatuksessa noudatetaan vakiomaksuaikoja, jotka yksityisasiakkailla ja yritysasiakkailla ovat 14 päivää.

Palvelumaksut ovat VSV:n julkisen hinnaston mukaiset. Pyydettäessä asiakkaalle kerrotaan veloituksesta ja maksun suuruudesta etukäteen.

Se mitä asiakkaan kanssa on sovittu laskutuksesta, kirjataan asiakaspalvelu- ja

laskutusjärjestelmään, jolla varmistetaan laskutuksen tapahtuminen sovitun mukaisesti.

Loppuasiakkaan laskutus perustuu mitattuu dataan tai arvioituun kulutukseen historiatiedon perusteella.

Laskutuksen toteuttajana toimii Vaasan Sähkö Oy.

## Pistehinnoittelu

Asiakkaalla on mahdollisuus saada hinnaston mukaista verkkopalvelua koko VS:n vastuu alueella.

VSV:n asiakkaalla on asianomaiset maksut suorittamalla oikeus käyttää liittymispisteestään käsin koko maan sähköverkkoa.

VSV:n siirtopalvelujen hinta ei riipu siitä, missä asiakas maantieteellisesti sijaitsee

verkonhaltijan vastuualueella.

## Myyjän vaihtaminen ja sopimuksen siirtäminen

VSV ei peri erillistä maksua sähkönmyyjän vaihtamiseen liittyvistä rekisteröinti-, taseselvitys- ja muista vastaavista suoritteista.

VSV ei peri erillistä maksua sähkönmyyjän vaihtamisen yhteydessä tapahtuvasta mittalaitteen lukemisesta.

Sähkönmyyjän vaihtumiseen liittyvät sopimusmuutokset ja tarvittava tiedonvaihto

sähkömarkkinoiden osapuolten välillä toteutetaan syrjimättömästi, tasapuolisesti ja ilman aiheetonta viivytystä.

Myyjän sähkön vähittäismarkkinoiden menettelyohjen vaihtamisen ja sopimuksen siirtämisen osalta menettelyissä noudatetaan Energiateollisuus ry:n Sähkömarkkinoiden menettelytapaohjeet -suositusta.

## Häviöenergian hankinta

VSV hankkii sähköverkkonsa häviöenergian ja sähköverkkonsa käyttöä palvelevan varavoiman avointen, syrjimättömien ja markkinapohjaisten menettelyjen mukaisesti.

## Jakeluverkkohaltijan vevollisuus ohjata verkon käyttäjien varautumista ja tiedottaminen verkon käyttäjille häiriötilantaissa

VSV julkaissut verkkosivuilla ohjeita sähkökatkoilta varautumiseen. Varautumiseen ohjeita saa myös asiakaspalvelun kautta, sekä muiden julkaisujen kautta. Uusille liittyjille kerrotaan verkkotyyppi ja verkon toimitusvarmuus johon asiakas on liittymässä. Sähkönjakelun häiriöistä tiedoitaan myös muilla tavoilla tasapuolisesti SMS ja häiriökartta.

# Tasevastuu ja taseselvitys

## Mittaustiedot

VSV huolehtii taseselvityksestä vastuualueellaan. VSV on järjestänyt taseselvityksen ja siihen liittyvän tiedonvaihdon jakeluverkon avointen toimitusten osalta.

VSV tarjoaa taseselvityspalveluja tasapuolisin ja syrjimättömin ehdoin sähkömarkkinoiden osapuolille.

## Taseselvitys

VS:n taseselvitys perustuu sähkön mittaukseen sekä toimituksia koskeviin ilmoituksiin siten kuin sähkömarkkina-asetuksessa 767/2021 säädetään.

## Ilmoitusvelvollisuus

Vaasan Sähköverkko Oy huolehtii vastuulleen kuuluvien sähkökaupan, tasevastuun täyttämisen sekä taseselvityksen edellyttämien ilmoitusten tekemisestä voimassa olevien määräysten mukaisesti. Kukin ilmoitus tehdään sille asetetussa määräajassa sekä sille säädettyä ilmoitusmenettelyä noudattaen.

# Tietojärjestelmien hallinta

## Tietojen käsittely ja suojaaminen

VSV:n asiakas- ja mittaustietoja sisältävät tietojärjestelmät mahdollistavat tietojen käsittelyn asianmukaisesti.

VSV:n asiakas- ja mittaustietojärjestelmillä on tietoturva- ja toipumissuunnitelmat, jottei tietojärjestelmiin sisältyvä tieto katoa, muutu tai tuhoudu. Asiakkaiden henkilötietojen

suojaamisessa on otettu huomioon mm. henkilötietolain (523/1999) vaatimukset.

VSV:n liiketoimintaan ja asiakassuhteisiin liittyvän salassa pidettävän tiedon siirtymistä oikeudettomasti kolmannelle osapuolelle on torjuttu ohjeistuksella koulutuksella ja

seurannalla.

Asiakas- ja mittaustietoja sisältävien tietojärjestelmien käyttöön ja hallinnointiin oikeutetut henkilöt ovat perehdytetty järjestelmien käyttöön sekä salassa pidettävien tietojen luottamuksellisuutta koskeviin säädöksiin ja määräyksiin sekä yhtiön sisäisiin ohjeisiin.

Toiminnassa noudatetaan tietosuoja-asetuksen (GDPR) vaatimuksia. Sähköverkkoliiketoiminnan ja sähkönvähittäismyynnin asiakastietojärjestelmät on eriytetty. Uusien henkilöiden perehdytys tietosuoja koulutuksella.

## Sähkökauppoihin liittyvä tiedonvaihto

Sähkökauppaan liityvä tiedonvaihto on järjestetty työ- ja elinkeinoministeriön päätöksen mukaisesti. Lisäksi noudatetaan toimialajärjestön antamia suosituksia ja ohjeita.

# Salassapitovelvollisuus

Vaasan Sähköverkko Oy on varmistanut tietojen salassapitovelvollisuuden noudattamisen sisäisillä ohjeistuksilla, koulutuksilla ja sitoumuksilla. VSV:n yhteistyökumppanit sidotaan noudattamaan VSV:n mukaisia salassapitovelvollisuuksia sopimuksilla, sekä koulutuksen avulla.

# Raportointi

## Raportin sisältö

Julkinen raportti perustuu toimenpideohjelman vuotuiseen tarkistukseen. Julkisessa raportissa on kuvattu toimenpiteet, joilla toiminnan syrjimättömyyttä on varmennettu ja parannettu sekä toimenpiteitä, joihin VSV on sitoutunut syrjimättömyyden varmentamiseksi ja parantamiseksi.

Toimenpiteet liittyvät:

a) toiminnalliseen eriyttämiseen,

b) asiakassuhteisiin,

c) tasevastuuseen ja taseselvitykseen,

d) tietojärjestelmien hallintaan sekä

e) salassapitovelvollisuuteen.

Julkinen raportti ei sisällä liikesalaisuuksia tai muuten salassa pidettäviä tietoja.

## Raportin vahvistaminen

VSV:n toimitusjohtaja vahvistaa raportin päiväämällä ja allekirjoituksella.

## Raportin julkaiseminen

Syrjimättömyyden varmentamisohjelman raportti on julkinen ja julkaistaan verkkosivuilla

## Raportin toimittaminen Energiamarkkinavirastolle

Syrjimättömyyden varmentamisohjelman julkinen raportti toimitetaan Energiavirastolle vuosittain toukokuun loppuun mennessä.

Juha Rintamäki

toimitusjohtaja

Vaasan Sähköverkko Oy

Toimenpideohjelma on käsitelty Vaasan Sähköverkon hallituksessa toukokuussa 2023.